**PAKALPOJUMA LĪGUMS**

Rīgā

*Dokumenta parakstīšanas datums*

*ir pēdējā pievienotā droša elektroniskā paraksts*

*un tā laika zīmoga datums*

**Rīgas valstspilsētas pašvaldības Izglītības, kultūras un sporta departaments,** reģistrācijas Nr. 90011524360, juridiskā adrese: Krišjāņa Valdemāra 5, Rīgā, LV-1010, tā Izglītības pārvaldes priekšnieka p.i. Lāsmas Lancmanes personā, kura rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes Izglītības, kultūras un sporta departamenta 02.11.2020. reglamenta Nr.DIKS-20-11-rgs “Rīgas domes Izglītības, kultūras un sporta departamenta Izglītības pārvaldes reglaments” 13.7. apakšpunktu (turpmāk – Departaments vai Pasūtītājs), no vienas puses un

**Sabiedrība ar ierobežotu atbildību “Dynamic University”**, reģ. nr. 40103474815, tās valdes locekles Līnas Dzenes personā, kura rīkojas uz statūtu pamata (turpmāk – IZPILDĪTĀJS) no otras puses,

(turpmāk katrs atsevišķi – Puse, abi kopā – Puses), Departamenta iepirkuma “Rīgas valstspilsētas pašvaldības Izglītības ekosistēmas attīstības stratēģijas 2024. – 2028. gadam izstrāde”, identifikācijas Nr. RVPIKSD 2024/7 (turpmāk – Iepirkums) rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod Izpildītājam un Izpildītājs nodrošina Rīgas valstspilsētas pašvaldības Izglītības ekosistēmas attīstības stratēģijas 2024.-2028. gadam izstrādi (CPV kods 73300000-5 “Pētniecības un izstrādes plānošana un izpilde”)(turpmāk – Pakalpojums vai Stratēģija), saskaņā ar Iepirkuma Tehnisko specifikāciju (1. pielikums), Izpildītāja Iepirkumam iesniegto Finanšu piedāvājumu (2. pielikums – turpmāk – Piedāvājums) un Līguma nosacījumiem.
   2. Izpildītājs veic Pakalpojumu, izmantojot savus resursus, iekārtas un materiālus.
   3. Pasūtītājs samaksā Izpildītājam maksu par sniegtajiem Pakalpojumiem Līgumā noteiktajā apmērā un kārtībā.
2. **Līguma termiņš** 
   1. Līgums stājas spēkā no tā abpusējas parakstīšanas brīža un ir spēkā līdz Līguma saistību pilnīgai izpildei.
   2. Izpildītājs sniedz pakalpojumus saskaņā ar Iepirkuma Tehniskajā specifikācijā noteiktajiem termiņiem.

Darbu pie Stratēģijas izstrādes ir jāveic sekojošos posmos:

|  |  |  |  |
| --- | --- | --- | --- |
| **N.p.k.** | **Darba posms** | **Starpziņojumi** | **Starpziņojumu termiņi** |
| **1.posms** | | | **Ne vēlāk kā 3.5 mēnešus no līguma noslēgšanas dienas** |
| 1.1. | Sagatavošanās Stratēģijas izstrādei, Izglītības ekosistēmas attīstības stratēģijas darba grupas izveide | Stratēģijas izstrādes darba plāns, t.sk. sabiedrības līdzdalības plāns, laika grafiks, tā saskaņošana ar Pasūtītāju. | Ne vēlāk kā 2 nedēļu laikā no līguma noslēgšanas dienas |
| 1.2. | Stratēģijas I. un II. daļas iesniegšana Pasūtītājam | Stratēģijas Ievaddaļas un Izglītības ekosistēmas raksturojuma, t.sk. datu pielikumu, analizējot pašvaldības, valsts un privāto izglītības pakalpojumu tīklu, vienojoties ar Pasūtītāju par detalizāciju, nodevums. | Ne vēlāk kā 3.5 mēnešu laikā no līguma noslēgšanas dienas |
| **2.posms** | | | **Ne vēlāk kā 6 mēnešu laikā no līguma noslēgšanas dienas** |
| 2.1. | Stratēģijas III. un IV. daļas iesniegšana Pasūtītājam | Izglītības ekosistēmas stratēģija, t.sk. rīcības plāns un ieviešanas uzraudzības kārtība. | Ne vēlāk kā 5 mēnešu laikā no līguma noslēgšanas dienas |
| 2.2. | Stratēģijas 1. redakcijas iesniegšana Pasūtītājam. Sabiedriskās apspriešanas procedūras veikšana | Izglītības stratēģijas 1.redakcijas prezentēšana Pasūtītājam.  Sabiedriskās apspriešanas procedūras organizēšana un veikšana. | Ne vēlāk kā 6 mēnešu laikā no līguma noslēgšanas dienas |
| **3.posms** | | | **Ne vēlāk kā 8 mēnešu laikā no līguma noslēgšanas dienas** |
| 3.1. | Publiskās apspriešanas rezultātu apkopošana | Publiskās apspriešanas rezultātu apkopošana. Priekšlikumu analīze un iekļaušana projektā, plāna saskaņošana. | Ne vēlāk kā 6.5 mēnešu laikā no līguma noslēgšanas dienas |
| 3.2. | Gala redakcijas nodošana Pasūtītājam | Projekta gala redakcijas izstrādāšana, t.sk. kopsavilkuma sagatavošana,  prezentācija un gala nodevuma iesniegšana RD IKSD. | Ne vēlāk kā 7 mēnešu laikā no līguma noslēgšanas dienas |
| 3.3. | Projekta virzība apstiprināšanai RD noteiktajā kārtībā. | Stratēģijas apstiprināšana Rīgas valstspilsētas pašvaldības domē. Apstiprinātās Izglītības stratēģijas gala redakcijas publiskošana. | Ne vēlāk kā 8 mēnešu laikā no līguma noslēgšanas dienas |

\*Plānotais izstrādes grafiks var tikt precizēts Stratēģijas izstrādes laikā.

1. **Līguma summa un norēķinu kārtība**
   1. Līguma kopējā summa par Pakalpojumu saskaņā ar Izpildītāja iesniegto Finanšu piedāvājumu Iepirkumā ir **EUR 46766,50** (četrdesmit seši tūkstoši septiņi simti sešdesmit seši *euro* un 50 centi), kas sastāv no pamatsummas EUR 38650,00 (trīsdesmit astoņi tūkstoši seši simti piecdesmit *euro* un 0 centi) un 21% (divdesmit viens %) pievienotās vērtības nodokļa (turpmāk – PVN) EUR 8116,50(astoņi tūkstoši viens simts sešpadsmit *euro* un 50 centi) apmērā.
   2. Pasūtītājs maksā Līguma summu šādā kārtībā:
   3. **20%** apmērā no Līguma summas, t.i., 7730,00EUR (septiņi tūkstoši septiņi simti trīsdesmit *euro*, 0 centi) bez PVN, PVN 21% ir 1623,30 EUR (viens tūkstotis seši simti divdesmit trīs *euro*, 30 centi), kopā ar PVN ir 9353,30 EUR (deviņi tūkstoši trīs simti piecdesmit trīs *euro*, 30 centi) 14 (četrpadsmit) dienu laikāpēc pirmā nodevuma posma Pakalpojuma izpildes un pieņemšanas – nodošanas akta savstarpējas parakstīšanas dienas un dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
   4. **40%** apmērā no Līguma summas, t.i, 15460,00 EUR (piecpadsmit tūkstoši četri simti sešdesmit *euro*, 0 centi) bez PVN, PVN 21% ir 3246,60 EUR (trīs tūkstoši divi simti četrdesmit seši *euro*, 60 centi), kopā ar PVN ir 18706,60 EUR (astoņpadsmit tūkstoši septiņi simti seši *euro*, 60 centi) 14 (četrpadsmit) dienu laikā pēc otrā nodevuma posma Pakalpojuma izpildes un pieņemšanas – nodošanas akta savstarpējas parakstīšanas dienas un dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
   5. **40%** apmērā no Līguma summas, t.i, 15460,00 EUR (piecpadsmit tūkstoši četri simti sešdesmit *euro*, 0 centi) bez PVN, PVN 21% ir 3246,60 EUR (trīs tūkstoši divi simti četrdesmit seši *euro*, 60 centi), kopā ar PVN ir 18706,60 EUR (astoņpadsmit tūkstoši septiņi simti seši *euro*, 60 centi) 14 (četrpadsmit) dienu laikā pēc trešā nodevuma posmaPakalpojuma izpildes un pieņemšanas – nodošanas akta savstarpējas parakstīšanas dienas un dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
   6. Līguma summā ir ietvertas visas izmaksas, kas saistītas ar Pakalpojuma pilnīgu un kvalitatīvu izpildi, tajās ietverot visus ar Līguma izpildi saistītos izdevumus.
2. **Rēķina formāts un iesniegšanas kārtība**
   1. Izpildītājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
   2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
   3. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
   4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3. **Pakalpojuma izpildes nodošanas un pieņemšanas kārtība**
   1. Pakalpojumi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
   2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta Pakalpojuma pieņemšanas – nodošanasaktu.
   3. Ja sniegtā Pakalpojuma laikā konstatēti trūkumi vai defekti vai neatbilstība Iepirkuma Tehniskās specifikācijas noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
   4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
4. **Pušu pienākumi un tiesības**
   1. Pasūtītājs:
      1. sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā;
      2. sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
   2. Izpildītājs:
      1. sāk šā Līgumā paredzētos darbus, kas saistīti ar Pakalpojuma izpildi, no Līguma parakstīšanas brīža līdz pilnīgai Pušu saistību izpildei;
      2. veic Līgumā un tā pielikumos minēto Pakalpojuma izpildi apzinīgi, centīgi, profesionāli, augstā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida darbus. Darba rezultāts ir Līguma un pievienoto Līguma pielikumu pilna apjoma realizācija;
      3. Pakalpojumu nodrošina, izmantojot savu darbaspēku un tehnisko bāzi. Pieaicinot trešās personas Pakalpojuma sniegšanai, Izpildītājs atbildīgs Pasūtītājam par Līguma saistību pienācīgu izpildi;
      4. atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības;
   3. Pasūtītāja pretenzijas par darba kvalitāti Izpildītājam ir saistošas un Izpildītājs nekavējoties tās novērš, neizmainot Līguma kopējo darbu veikšanas summu.
   4. Pasūtītājs veic apmaksu pēc pieņemšanas – nodošanas akta abpusējas parakstīšanas un elektroniskā rēķina, kuru sagatavojot, Izpildītājs ievēro Pasūtītāja kontaktpersonas norādītos elektroniskā rēķina rekvizītus, saņemšanas par pakalpojumiem, ko Izpildītājs veic saskaņā ar Tehnisko specifikāciju un Finanšu piedāvājumu Iepirkumā.
   5. Ja Izpildītājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
5. **Pušu atbildība**
   1. Pakalpojums Izpildītājam jāveic Līgumā noteiktajā termiņā.
   2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
   3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
   4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
   5. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
   6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
   7. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   8. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
6. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
7. **Citi noteikumi**
   1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
   3. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
   4. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
   5. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   6. Pušu kontaktpersona savstarpēji sadarbības koordinēšanai Līguma ietvaros:
      1. Pasūtītāja kontaktpersona:
      2. Izpildītāja kontaktpersona:
   7. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
      1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
      2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2. (otrajā) darba dienā pēc nosūtīšanas;
      3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
   8. Līgums sagatavots uz 14 (četrpadsmit) lapām ar 2 (diviem) pielikumiem kopā uz 8 (astoņām) lapām. Pusēm ir pieejams abpusēji parakstīts Līgums elektroniskā formātā.
   9. Līgumam ir pievienoti 2 (divi) pielikumi, kas ir neatņemama Līguma sastāvdaļa:
      1. Tehniskā specifikācija uz 6 (sešām) lapām;
      2. Finanšu piedāvājums uz 1 (vienas) lapas.
8. **Pušu rekvizīti un paraksti**

|  |  |
| --- | --- |
| **Pasūtītājs**  **Rīgas valstspilsētas pašvaldības Izglītības, kultūras un**  **sporta departaments**  Rīgas valstspilsētas Izglītības, kultūras un  sporta departaments  Juridiskā adrese: Krišjāņa Valdemāra  iela 5, Rīga, LV-1010  Tālrunis: 67026816  e-pasts: iksd@riga.lv  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Banka: Luminor Bank, AS filiāle  Kods: RIKOLV2X  Konts: LV LV25RIKO0021000016110  RD iestādes kods: 210  Dokumentu ar drošu elektronisko parakstu parakstīja L. Lancmane | **Izpildītājs**  **SIA “Dynamic University”**  Reģistrācijas Nr.: LV 40103474815  Juridiskā adrese:Vesetas iela 30 - 17, Rīga, LV-1013  Tālrunis:  E-pasts:  Banka:  Kods:  Konts:  Dokumentu ar drošu elektronisko  parakstu parakstīja L. Dzene |